**Sekolah Menengah Sains Gua Musang (GUAMSS)** merupakan Sekolah Berasrama Penuh yang ke-5 dibuka di negeri Kelantan dan terletak kira-kira 4.5km dari Bandar Baru Gua Musang.

Sejarah
=======

Pada tanggal 1 April 2015,Sekolah Menengah Sains Gua Musang telah mula beroperasi secara rasminya. Sekolah Menengah Sains Gua Musang merupakan Sekolah berasrama Penuh yang ke-69 dibuka dalam kalangan Sekolah Berasrama Penuh di seluruh Malaysia dan SBP yang ke-5 di negeri Kelantan.

      Sekolah Menengah Sains Gua Musang terletak di tepi jalan Gua Musang- Kuala Lipis di daerah Galas. Gua Musang menjadi mercu tanda kepada Daerah Gua Musang khasnya dan negeri Kelantan amnya. Kos pembinaannya menelan belanja sebanyak RM41.7 juta yang mula dibina pada tahun 2009 namun tergendala hampir setahun sehingga dapat disiapkan sepenuhnya pada tahun 2015.

     Sekolah ini dapat menampung kapasiti murid seramai 750 orang pada satu-satu masa. Sekolah ini dilengkapi dengan kemudahan-kemudahan seperti bilik darjah, makmal sains, makmal komputer, bengkel kemahiran hidup dan bilik-bilik khas seperti bilik muzik, bilik pendidikan seni, bilik kegiatan agama islam dan makmal bahasa.Bagi kemudahan penginapan, asrama, surau, kantin, dan dewan makan disediakan. Bagi melakukan aktiviti riadah, terdapat padang dan gelanggang permainan seperti padang bola sepak, padang hoki, gelanggang tenis, gelanggang bola keranjang, gelanggang bola jaring dan gelanggang sepak takraw. Terdapat juga kemudahan dewan utama yang turut memuatkan gelanggang badminton.

      Pengambilan pelajar mula dilakukan mulai 1 April 2015 dengan kemasukan pelajar sulung tingkatan 1 seramai 63 orang. Namun, sehingga akhir tahun 2015, seramai 92 orang murid telah mendaftar di sekolah ini dengan pecahan mengikut jantina iaitu 34 orang lelaki dan 58 orang perempuan. 

     Sekolah Menengah Sains Gua Musang diterajui oleh pengetua yang pertama iaitu Pn Zawiah Binti Che Ghani dengan dibantu oleh 3 orang penolong kanan iaitu En Marzuki Bin Md Nor (PK Pentadbiran), En Ahmad faris Bin Abu Bakar (PK HEM) dan En Atan Bin Selamat (PK Kokurikulum).

     Peringkat pertama penubuhan sekolah ini, seramai 16 orang guru telah ditempatkan disini sehingga bertambah menjadi 18 orang pada akhir tahun 2015. Sementara itu, seramai lima orang kakitangan sokongan telah mula bertugas disini.

     Sesungguhnya, penubuhan sekolah ini memberi makna yang amat signifikan bagi penduduk di daerah Gua Musang khasnya dan negeri Kelantan amnya kerana peluang pendidikan yang cemerlang sudah tersedia. Warga Sekolah Menengah Sains Gua Musang bertekad akan menjadikan sekolah ini sebagai sekolah yang cemerlang dan terbilang dalam kalangan Sekolah Berasrama Penuh yang lain.

Lagu Sekolah
============

**Sepakat Ikrar**

Gua Musang Science School melahirkan

Insan terdidik dan berwawasan

Mengangkat matlamat pendidikan

Dengan tekad kemejadian insan

Gedung ilmu mendidik kami semua

Generasi pewaris negara

Sepakat ikrar melaksana

Ilmu budi bijaksana

Matematik teras utama

Meneraju pendidikan berkualiti

Melahirkan warga berguna

Kepada agama bangsa dan negara

Kami berjanji

Akan menjulang nama mu

Dipersada pendidikan negara

Bertaraf pendidikan dunia

Sistem Rumah
============

Dekagon = Kuning

Heptagon = Hijau

Nonagon = Biru

Oktagon = Merah

Alamat
======

Sekolah Menengah Sains Gua Musang 18300, Gua Musang, Kelantan

Telefon : 09-912 3698

| * l
* b
* s
Sekolah Berasrama Penuh (SBP) frames |
| --- |
| Zon Utara | Sekolah Menengah Sains Tuanku Syed Putra • Sekolah Menengah Sains Kubang Pasu • Sekolah Berasrama Penuh Integrasi Kubang Pasu • Sekolah Menengah Sultan Abdul Halim • Sekolah Menengah Sains Pokok Sena • Sekolah Menengah Sains Sultan Mohamad Jiwa • Sekolah Menengah Sains Kepala Batas • Kolej Melayu Kuala Kangsar • Sekolah Menengah Sains Bagan Datoh • Sekolah Menengah Sains Teluk Intan • Sekolah Menengah Sains Tapah • Sekolah Menengah Sains Raja Tun Azlan Shah • Sekolah Tuanku Abdul Rahman • Sekolah Menengah Sains Tun Syed Sheh Shahabudin • Sekolah Berasrama Penuh Integrasi Gopeng • |
| Zon Tengah | Sekolah Menengah Sains Alam Shah • Sekolah Sultan Alam Shah • Kolej Islam Sultan Alam Shah • Sekolah Seri Puteri • Sekolah Menengah Sains Seri Puteri • Sekolah Menengah Agama Persekutuan Kajang • Sekolah Menengah Sains Kuala Selangor • Sekolah Menengah Sains Hulu Selangor • Sekolah Menengah Sains Selangor • Sekolah Berasrama Penuh Integrasi Gombak • Sekolah Berasrama Penuh Integrasi Rawang • Sekolah Berasrama Penuh Integrasi Sabak Bernam • Sekolah Menengah Sains Banting • Maktab Tentera Diraja • |
| Zon Timur | Sekolah Sains Sultan Haji Ahmad Shah Pekan • Sekolah Menengah Sains Machang • Sekolah Menengah Sains Pasir Puteh • Sekolah Menengah Sains Tengku Muhammad Faris Petra • Sekolah Berasrama Penuh Integrasi Batu Rakit • Sekolah Menengah Sains Hulu Terengganu • Sekolah Menengah Sains Kuala Terengganu • Sekolah Menengah Sains Dungun • Sekolah Menengah Sains Sultan Mahmud • Sekolah Berasrama Penuh Integrasi Kuantan • Sekolah Berasrama Penuh Integrasi Temerloh • Sekolah Berasrama Penuh Integrasi Tun Abdul Razak • Sekolah Menengah Sains Sultan Haji Ahmad Shah • Sekolah Menengah Sains Tengku Abdullah Raub • Sekolah Menengah Agama Persekutuan Bentong • Sekolah Menengah Sains Jeli • Sekolah Menengah Sains Gua Musang • |
| Zon Selatan | Sekolah Menengah Sains Tuanku Munawir • Sekolah Menengah Agama Persekutuan Labu • Kolej Tunku Kurshiah • Sekolah Datuk Abdul Razak • Sekolah Menengah Sains Tuanku Jaafar • Sekolah Tun Fatimah • Sekolah Berasrama Penuh Integrasi Jempol • Sekolah Menengah Sains Johor • Sekolah Menengah Sains Sultan Iskandar • Sekolah Menengah Sains Kota Tinggi • Sekolah Menengah Sains Muar • Sekolah Menengah Sains Muzaffar Syah • Sekolah Berasrama Penuh Integrasi Selandar • Sekolah Menengah Sains Rembau • Sekolah Menengah Sains Batu Pahat • Sekolah Menengah Sains Sembrong • Sekolah Menengah Sains Perempuan Seremban • |
| Zon SQL | Sekolah Menengah Sains Sabah • Sekolah Menengah Sains Kuching • Sekolah Menengah Sains Labuan • Sekolah Menengah Sains Lahad Datu • Sekolah Menengah Sains Miri • Sekolah Menengah Sains Kuching Utara • |